รักเป็นพิษ หนุ่มวัย 31 จ้วงอกสาวรุ่นพี่ดับ 
หนุ่มหลงรักสาวรุ่นพี่ ทั้งยังเป็นเมียคนอื่น จนที่สุดเกิดทะลาะกัน ฝ่ายหญิงไม่รับโทรศัพท์ ฝ่ายชายเลยพกมีดไปหา อ้างพกไปขู่ว่าจะฆ่าตัวตาย แต่กลายเป็นว่าใช้มีดแทงผู้หญิงตาย แล้วหนีไปอยู่บ้านแม่ ตร.ตามรวบตัวได้ หลังก่อเหตุเพียง 2 ชม.    ,เมื่อเวลา 17.30 น. วันที่ 29 ม.ค. ที่ สภ.เมืองสุราษฎร์ธานี พล.ต.ต.อภิชาติ บุญศรีโรจน์ ผบก.ภ.จว.สุราษฎร์ธานี พ.ต.อ.สนธิชัย อาวัฒนกุลเทพ รอง ผบก. พ.ต.อ.วิสุทธิ์ ภู่พันธ์ศรี ผกก.สภ.เมืองสุราษฎร์ธานี ร่วมแถลงผลจับกุม นายจักรพันธ์ หรือ ไท โถรัตน์ อายุ 31 ปี อยู่บ้านเลขที่ 1704 ม.9 ต.สำโรงเหนือ อ.เมือง จ.สมุทรปราการ ผู้ต้องหาก่อเหตุใช้อาวุธมีดแทง นางอุไรวรรณ หรือ ต่าย พวงมณี อายุ 41 ปี อยู่บ้านเลขที่ 5 ถ.ตลาดล่าง ต.บางกุ้ง อ.เมือง จ.สุราษฎร์ธานี จนเสียชีวิต,ทั้งนี้ เมื่อเวลา 13.11 น.วันเดียวกัน เจ้าหน้าที่ตำรวจรับแจ้งเหตุแทงกันที่บ้านเลขที่ 103/101 ม.5 ต.บางกุ้ง อ.เมือง จ.สุราษฎร์ธานี จึงรุดไปตรวจสอบ ที่เกิดเหตุพบเพียงร่องรอยคราบเลือดที่บริเวณห้องโถง โดยเจ้าหน้าที่มูลนิธิกุศลศรัทธาสุราษฎร์ธานีได้นำตัวผู้บาดเจ็บส่ง รพ.สุราษฎร์ธานี ไปก่อนแล้ว ส่วนผู้ก่อเหตุได้ใช้รถ จยย.ซูซูกิ สีแดงดำ ทะเบียน ขธษ 302 สุราษฎร์ธานี เป็นยานพาหนะในการหลบหนี และถูกเจ้าหน้าที่ชุดสืบสวนสอบสวน สภ.เมืองสุราษฎร์ธานี แกะรอยจากกล้องวงจรปิด ติดตามจับกุมตัวได้ หลังไปหลบซ่อนที่บ้านแม่ ในพื้นที่วัดเขาชา ม.4 ต.ช้างขวา อ.กาญจนดิษฐ์ จ.สุราษฎร์ธานี ซึ่งสามารถจับกุมได้หลังจากก่อเหตุเพียง 2 ชม.,จากการสอบสวนเบื้องต้น นายจักรพันธ์ ให้การว่า ได้คบหากับนางอุไรวรรณ มาได้ประมาณ 2 ปี ทั้งๆ ที่รู้ว่านางอุไรวรรณ ซึ่งเดิมเป็นม่าย มีลูก 2 คน แต่ต่อมาได้มีครอบครัวใหม่ และจดทะเบียนอยู่กินกับสามีใหม่ แต่ตนต้องการให้นางอุไรวรรณมาอยู่กินกับตน และเคยสาบานต่อศาลหลักเมืองว่าจะรักเป็นคนสุดท้ายไปจนวันตาย,จนกระทั่งก่อนเกิดเหตุ เมื่อวันที่ 21 ม.ค.ที่ผ่านมา ได้ทะเลาะกับผู้ตาย ด้วยความโมโหตนจึงบอกเลิก แต่ต่อมาได้โทรศัพท์ไปง้อขอคืนดี แต่นางอุไรวรรณไม่รับสาย จึงได้ดื่มเหล้าขาวเพื่อย้อมใจ แล้วนำมีดพกติดตัวเดินทางไปหานางอุไรวรรณ เพื่อจะขู่ฆ่าตัวตาย หากไม่ได้รับการคืนดี แต่สุดทายกลับใช้มีดแทงนางอุไรวรรณที่บริเวณราวนมด้านซ้าย 1 แผล ราวนมขวา 1 แผล ก่อนจะโทรศัพท์แจ้งน้องสาวนางอุไรวรรณให้เรียกรถโรงพยาบาลมารับไปส่ง รพ. ส่วนตัวเองหลบหนี กระทั่งถูกจับกุมได้ในที่สุด.
หนุ่มหลงรักสาวรุ่นพี่ ทั้งยังเป็นเมียคนอื่น จนที่สุดเกิดทะลาะกัน ฝ่ายหญิงไม่รับโทรศัพท์ ฝ่ายชายเลยพกมีดไปหา อ้างพกไปขู่ว่าจะฆ่าตัวตาย แต่กลายเป็นว่าใช้มีดแทงผู้หญิงตาย แล้วหนีไปอยู่บ้านแม่ ตร.ตามรวบตัวได้ หลังก่อเหตุ 2 ชม.
ฆ่าผู้หญิง,ฆ่ากิ๊ก,อุไรวรรณ พวงมณี,แทงหน้าอก,หึงหวง,ฆ่ากันตาย,สุราษฎร์ธานี,ข่าว,ไทยรัฐออนไลน์,ข่างสังคม,ข่าวภูมิภาค